Mikrobølge

Mikrobølger er et trivialnavn for elektromagnetiske bølger med bølgelengder i området 1 mm–30 cm, altså i den korte enden av radiobølgeområdet. Elektromagnetiske bølger med kortere bølgelengder kalles infrarøde.

Bølgelengder på 30 cm–1 mm tilsvarer frekvenser på 1–300 GHz. Mikrobølgeområdet er delt inn i ulike bånd, slik som «ultra-high frequency» (UHF, 0,3–3 GHz), «super-high frequency» (SHF, 3–30 GHz), og «extremely high frequency» (EHF, 30–300 GHz).

Mikrobølger blir brukt blant annet i mikrobølgeovner, radarer og satellittbasert kommunikasjon. På grunn av mangel på stabile mikrobølgekilder og tilhørende komponenter, ble ikke mikrobølgeteknologi utviklet før under andre verdenskrig, og da i forbindelse med radarutvikling i militært øyemed.

Elektromagnetisk stråling
Radiospekter
Radioteknikk